
ANUNŢURI 


* Duminică seara, Părintele Ştefan a fost invitat de către asociaţia Calea Mântuirii de la Catedrala Veche din 
Arad, unde a susţinut conferinţa cu tema „Răbdarea Domnului şi răbdarea omului”, prezentând mai multe momen- 
te din Scriptură, dar şi din vieţile sfinţilor în întărirea cuvântului. 


+ Vineri, de praznicul Întâmpinării Domnului, împreună cu părinţii noştri a slujit și pr. Dacian Suba din Braşov 
(originar din Curtici), care a şi ţinut predica. 


ŞTIRI 


* Primăria Bucureştiului a hotărât săptămâna 
aceasta ca noua emblemă a Capitalei să conţină 
în ea şi chipul ocrotitorului oraşului, Sf. Cuv. Dimi- 
trie Basarabov. (sursa: orthodoxchristian.com) 


+ În Iordania, în localitatea Petra, prima dată după 
1500 de ani s-a săvârşit Sf. Liturghie într-o 
biserică ortodoxă ridicată în anul 450, care păstrea- 
ză coloanele şi baptisteriul originale. (sursa: ortho- 
doxchristian.com) 


* În răspuns la hotărârea Sinodului Bisericii Orto- 
doxe din Grecia de a se împotrivi legiferării căsă- 
toriei și adopţiei care au ca subiecţi homose- 
xualii, primul ministru elen a răspuns că deciziile 
guvernului sunt diferite faţă de opiniile teologice. A 
mai subliniat că şi în trecut au existat divergențe cu 
Biserica, dar aceasta nu a împiedicat o bună colabo- 
rare stat-biserică. (sursa: orthodoxtimes.com) 


LIBRĂRIA LOGOS 
ne recomandă 


Sfântul inimii mele. Sfântul Nectarie din Eghina 


Lucrarea Sfântul inimii mele este cea mai recentă ediţie despre viaţa Sfântului Nectarie 
de Eghina, care prezintă detaliat viaţa celui mai mare sfânt făcător de minuni al secolu- 
lui XX. Scrisă de jurnalistul şi scriitorul bulgar Anghel Boncev, a devenit cea mai popu- 
lară carte din Bulgaria despre Sfântul Nectarie, foarte apreciată de către teologi şi citi- 


tori. Nu este o coincidenţă faptul că titlul cărţii este Sfântul inimii mele. Există o legătu- g a Â N Ţ A N 
ră puternică a autorului cu Sfântul Nectarie, datorită unei minuni trăită personal, o vin- 

decare a unei alergii alimentare severe pe care a avut-o până în 2014. Cartea conţine INI AA GL G 
viaţa sfântului, minuni, acatistul, canonul de rugăciune şi rugăciuni pentru orice trebu- SPRRDR MONTARI PN Sonata 
inţă către Sfântul Nectarie, ilustrate cu multe fotografii. Veţi descoperi peste 180 de fo- i ii azi 
tografii care ilustrează viaţa şi minunile Sfântului Nectarie. Veţi găsi mărturii despre ANGHBL. BOICEV 


minunile sfântului din întreaga lume - Grecia, România, Bulgaria, Serbia, Rusia, Coreea 
de Sud, Spania, Germania, Africa de Sud, SUA. Pentru prima dată sunt stânse într-o 
carte şi chipurile unor oameni care au trăit minuni prin rugăciunile Sfântului Nectarie. 
Sfântul inimii mele conţine minuni inedite din România. 


Arhiva pdf a revistei: https://archive.org/search.php?query=Maximina+pentru+suflet&sort=-publicdate 
Contact: revista.maximina 9 gmail.com sau la tel. 0734.194.372. Mulţumim tuturor pentru rugăciuni şi ajutor! 


D 4 - Duminica a 15-a după Rusalii 

(Cea mai mare poruncă din Lege); Sf. Cuv. Isi- 
dor Pelusiotul; Sf. Cuv. Avramie și Coprie; Sf. 
Cuv. Me. Nithard preotul din Suedia 


L 5 - Sf. Mc. Agata şi Teodula; Sf. Mc. Agnia; Sf. 
Ier. Teodosie de Cernigov 


Mărturisitorul Ioan lanolide (1986) 


M 6 - Sf. ler. Vucol al Smirnei; Sf. ler. Fotie cel 
Mare; Sf. Cuv. Varsanufie cel Mare şi loan 
(Filocalia vol. XI) 


Mi 7 - Sfinţii 4 Mucenici tribuni, împreună cu 
cei 1003 mucenici din Nicomidia; 

Sf. Cuv. Partenie al Lampsacului; Sf. Cuv. Luca 
din Elada —ULEI 


Mărturisitorii:300 de bucovineni ucişi la Lunca 
(1941) 


J 8 - Sf. Proroc Zaharia; Sf. Mare Mc. Teodor 
Stratilat; Sf. Cuv. Ioan şi Vasile de la Pecerska 


V 9 - Odovania Întâmpinării Domnului; Sf. Sf. 
Me. Nichifor din Antiohia; Sf. Sf. Mc. Petru 
Damaschin (Filocalia V); Sf. Sf. Mc. Pangratie 


S 10 - Sf. Sf. Me. Haralambie 

Sf. Mc. Valentina şi Enata 

Sf. Cuv. Prohor de la Pecerska 

Sf. Cuv. Ana Vikinga, cneazina de la Novgorod 
Sf. Cuv. Scolastica (sora Sf. Benedict de Nur- 
sia) 


o «n me: reieeaa drtulin mule 27 amer e 


G G Cel ce a intrat prin uşa 
smereniei vine la Dum- 
nezeu; iar fără ea este zadar- 
nică toată osteneala şi 

cu multe dureri drumul. 


Sr. PETRU DAMASCHINUL 


4 februarie 2024 

Editorial Viaţa în familie 


CINA: mâncare 
pentru trup și suflet 


DUREREA NEIUBIRII 
(2) 


Pr. Constantin Galeriu 


Nevoia profundă a fiinţei şi existenţei noastre este ne- 


voia de dialog, de comuniune, mai ales cu Cel ce 
este punctul de sprijin absolut. 


Or, ce înseamnă infernul? Dostoievski îl înțelege drept: 
„durerea celor ce nu pot iubi”. Eu cred că aici e vor- 
ba şi de neviolarea libertăţii lor. Sfântul Isaac Sirul zice: 
„Să nu vă închipuiţi că în iad Dumnezeu nu iubeşte, dar 
iubirea lucrează în diferite chipuri” — între noi fie vorba, 
eu cred că oamenii care vorbesc cel mai mult despre iu- 
bire, tocmai aceia nu o înţeleg. Foarte puţini înţeleg ce 
înseamnă ea, în firea ei divină! 


Continuând cuvântul Sfântului Isaac: „Şi-n iad este iubi- 
re, dar iubirea în cei care iubesc lucrează în duhul comu- 
niunii; iar în cei care nu iubesc, ea arde ca flacăra”. Vor- 
bind despre asemenea flăcări ale iubirii, chiar zicala ro- 
mânească confirmă spusele sfântului, şi anume: 
„Răzbunarea cea mai mare este când duşmanul tău e silit 
a recunoaşte că eşti bun şi el e rău”. Aşa, pe cineva poate 
să îl ardă chiar dragostea unui prieten, încât să nu o su- 
porte; aceasta se petrece tot din pricina acestui mister. 


Gândiţi-vă fie la fratele cel mare din Parabola Fiului risi- 
pitor, fie la fariseul din Pilda vameşului şi a fariseului, şi 
veţi observa că aceşti oameni erau drepţi şi se considerau 
drepţi, ca şi cei trei prieteni ai lui Iov. Aici se dezvăluie 
cum chipurile acestea de oameni cad, fiecare în felul lui. 
Fratele mare nu intră în casa părintelui, fariseul nu se 


Versuri 


întoarce îndreptat de la templu, iar dincoace, Iov trebuie 
să se roage pentru prietenii lui. Se dezvăluie că ascun- 
sul misterios al răului stă în eul închis în sinea 
lui. Această auto-întemeiere lăuntrică mă aruncă în uni- 
versul despărțirii, izolării de Dumnezeu şi semeni. 


Lumea însăşi a fost creată din veşnica iubire a 
Tatălui, prin Fiul, în Duhul Sfânt. Iubirea divină e 
creatoare: „toate prin Dumnezeu-Cuvântul s-au fă- 

cut” (loan 1, 3). Iar iubirea în care Tatăl din veci naşte pe 
Fiul e aceeaşi în care creează și lumea iubirii Lui, în care 
creează pe tot omul „nou-născut ce vine în lume”; orice 
copil, prunc, e o noutate, un unic, inedit, irepetabil, după 
icoana Unicului Său Fiu divin. 


Cugetăm sârguitor, în duhul Sfinţilor Părinţi ai Bisericii: 
numai din pizmuire, din invidie pentru Fiul Părintelui 
Ceresc s-a născut ispita demonului şi a insuflat omului 
gând „ucigător de oameni” (Ioan 8, 44), semănând în 
lume neiubire, vrajbă, stricăciune, sânge, teroare şi 
moarte. 


Dar numai în iubirea revelată de la Tatăl în Fiul, 
numai în ea este viaţa. Principiul vieţii cu adevărat: 
„Dumnezeu aşa a iubit lumea, încât pe Fiul Său Cel Unul 
Născut L-a dat, ca oricine crede în EI să nu piară, ci să 
aibă viaţă veşnică” (loan 3, 16). Aşa se descoperă, se în- 
vaţă, se trăieşte iubirea mântuitoare a lui Dumnezeu, a 
Părintelui Ceresc: prin darul Fiului Său pentru lume. 


Necazurile brutarului 


de cuvinte 


Ce de oameni s-au strâns, frățioare! 
Livizi şi supți, 
Desculţi şi rupi, 
Zgribuliți aşteaptă în bătaia vântului, 
Să le frâng în două, ca pe soare, 
Pâinea rumenă a cuvântului. 

O, Doamne! Dar eu sunt brutarul sărac! 
Zadarnic flămânzii s-au strâns lângă vatră... 
Pe foc nu mocneşte decât un crâmpei de arac, 

Şi nici un pumn de faină-n covată nu este. 
Ia, coc şi eu, acolo, 


loan lanolide 


Sub ţestul vechi, o piatră, 

Cum a făcut femeia săracă din poveste, 
Să-şi amăgească ţâncii care plângeau, flămânzi. 
Pe vremea aceea, pesemne, sfinții blânzi 
Mai colindau pământul 
Și pietrele — minune! — le preschimbau în pâini. 
Hei, cin' să fie, măre? 

Sau poate numai vântul... 

Şi ăi câini, ce latră-n uliţă a om străin...? 
Sfinte Doamne, Sfinte Petre! 

Spre bordeiul meu s-aud paşii cum vin... 


Discuţiile după citit 


O discuţie despre cele citite poate 
deveni o parte importantă a „cinei cu 
lecturi”. Dacă aleg ceva despre praz- 
nicul care urmează, pentru copii în- 
seamnă că acel eveniment este im- 
portant pentru noi, părinţii. lar noi 
trebuie să le atragem atenţia asupra 
importanţei sărbătorii chiar în tim- 
pul mesei. Apoi, copiii vor 
putea pune întrebări sau 
poate chiar vor interveni cu 
ceva legat de cele citite ori 
chiar fără legătură. 


Lectura unui paragraf va da 
tonul discuţiei din timpul 
mesei. După ce am citit din 
Sf. Nicolae Velimirovici, nu s 
-au mai spus glume necuve- 
nite şi nici nu s-au mai criti- 
cat colegii de şcoală. Când 
am ales să citesc ceva scurt 
din istoria Bisericii, copiii au 
avut prilejul să-şi rea- 
mintească sau să-şi fixeze 
unele lucruri deja cunoscute 
şi au intervenit şi ei, bucu- 
roşi că ştiu câte ceva. 


În acest fel, cinele în familie au de- 
venit mici, dar bune prilejuri de 
creştere duhovnicească şi chiar cul- 
turală! 


Am observat că nu întotdeauna 
copiii sunt pregătiţi să intervi- 
nă în discuţii. A-i sili să-şi spună 
părerea sau să pună întrebări mi s-a 
părut o mare greşeală. Poate că une- 
ori copilul aude ceva şi „îi intră pe o 
ureche și îi iese pe alta”. Dar mai 
târziu, în mintea lui se va ivi un ade- 
vărat lanţ de asocieri legate de tema 
discutată. Sau poate va rumega un 
gând o vreme şi-l va scoate la iveală 
sub forma unei întrebări abia înainte 
de culcare sau chiar după câteva zile. 
Ori unii dintre ei nu vor pune între- 


Însemnările unei mame 


bări deloc. Am înţeles că nu trebuie 
să-mi forţez copiii să intre în discuţii 
duhovniceşti, ci să-i las să asculte ce 
vorbim, soţul meu şi cu mine. 


Îmi aduc aminte de copilăria mea, 
când mi se spunea să plec în altă 
cameră cât timp vorbesc adulţii, iar 
eu mi-aş fi dorit să stau... De multe 
ori, copiii doresc să facă parte doar 


ascultând ce vorbesc cei mari. Să-i 
lăsăm când este vorba de cele du- 
hovniceşti, chiar dacă sunt subiecte 
prea grele pentru ei. Și am mai ob- 
servat ceva: dacă încep o discuţie pe 
teme morale cu ei, se plictisesc ime- 
diat. Insă când vorbim doar părinţii 
despre acel subiect, fără să-i impli- 
căm pe copii direct, ei devin atenţi la 
discuţia noastră „de adulţi”. 

Să vă dau un exemplu: am pornit de 
curând citirea unor aspecte de isto- 
ria a Bisericii şi l-am întrebat pe so- 
ţul meu nişte lucruri, căci nu îmi era 
clar ceva. Apoi unul dintre cei mici a 
început să facă gălăgie. Fraţii lui mai 
mari i-au spus imediat: Linişte! Nu 
aud ce spune tati! 


Și am mai învăţat o tactică: îl întreb 
câteodată pe soţul meu ceva despre 
cele citite (deşi mie mi-e clar), dar 
pun întrebarea în aşa fel încât să le 
trezesc atenţia copiilor despre acel 
lucru pe care îmi doresc ca ei să-l 
reţină. 


Când mai mănâncă cel ce citeş- 
te? 


Această întrebare m-a fră- 
mântat când am început să 
avem cinele cu lecturi. Insă 
în practică lucrurile s-au do- 
vedit mult mai uşoare. Dacă 
cina este într-o zi de sărbă- 
toare mare, citesc ceva foarte 
scurt şi durează atât de pu- 
ţin, încât mâncarea nici nu 
apucă să se răcească. Iar în 
timpul discuţiilor pot mânca 
şi eu. 


Apoi mai e un aspect: sunt o 
femeie cu mai mulţi copii şi 
care îşi mai doreşte alţii. Ca 
atare, trebuie să am grijă de 
sănătatea mea. Aşa că de 
multe ori sar peste cinele 
prea târzii (căci mănânc sufi- 
cient în timpul zilei, fiind în conce- 
diu de maternitate) şi aşa am timp şi 
să citesc la masa de seară. Iar cititul 
îmi distrage atenţia de la mâncăruri- 
le gustoase, care îmi fac poftă, deşi 
nu doresc să mănânc seara târziu. 

Şi un ultim sfat: nu am transformat 
chiar fiecare cină în timp de lectură. 
Cred că fiecare își poate găsi fe- 
lul potrivit familiei sale: unii 
poate doar o dată pe săptămână, 
sâmbăta sau duminica seara, alţii 
poate mai des. Important este să 
aducem un pic de hrană duhovni- 
cească şi de bucurie sufletelor! 

i credinţă 


Făpturile Îl vădesc 
pe ZIDITOR (2) 


MaxiMina 


Pr. Ilarion Felea 


Dică trecem din lumea anorganică 


în lumea organică, de la minerale la 
floră şi faună, la vegetale, animale şi 
om, minunăţiile naturii vor fi şi mai 
multe şi mai mari. Fiecare fir de 
iarbă şi fiecare floare, fiecare 
creangă şi fiecare frunză, fieca- 
re sămânță, ascunde o taină, o 
frumuseţe, un plan şi o legea ei 
proprie. Să umplem mâna de se- 
minţe, dintre care să nu fie două la 
fel, şi să le aruncăm în pământ. Vom 
constata că fiecare sămânță va în- 
colţi, va creşte şi se va dezvolta după 
firea şi legea ei. Nu va răsări din grâu 
cucuruz, nici din ghindă brad. 


Se va întâmpla însă şi altă minu- 
năţie: din acelaşi sol, o sămânță ex- 
trage zahăr, alta otravă; una struguri 
dulci dintr-un pământ slab, alta mă- 
trăgună, alta flori de crin; una o cu- 
loare, alta altă culoare, încât rămâi 
încremenit şi te întrebi: care-i ate- 
lierul artistic şi unde-i labora- 
torul chimic în care se fac atâ- 
tea combinaţii de culori şi atâta 
varietate de forme şi gusturi, 
toate după felul şi chipul lor? 
Priviţi cu atenţie petalele unei flori şi 
vedeţi cât sunt de catifelate şi gin- 
gaşe; ce ţesături alese, ce desene in- 
genioase şi ce culori armonic şi artis- 
tic combinate... Dar, mai presus de 
acestea, câte măsuri inteligente de 
prevedere sunt luate pentru a se face 
nutriția, a se asigura înmulţirea şi a 
se proteja creşterea lor. Să luăm de 
exemplu scaiul, că e mai cunoscut. 
„Se leagă ca scaiul de oaie”, spune 
proverbul despre omul inoportun, 
care nu se mai lasă de tine. De ce se 
leagă scaiul cu atâtea cârlige de oa- 
meni şi de animale? Din interes, ca 
să-şi asigure răspândirea seminţelor. 
Dar fluturii de păpădie de ce zboară 
aşa de uşor la adierea vântului? Ca 


să-şi împrăştie seminţele. Ce să zi- 
cem, apoi, de farmecul şi varietatea 
peisajelor din natură pe care le cre- 
ează fauna; de mulţimea mirosurilor 
şi puterea parfumurilor, de frumu- 
seţea podoabelor şi a culorilor pe 
care le ştiu să le aleagă florile; de 
gândurile, dorurile, obiceiurile şi 
preferinţele lor; de iubirile şi fecun- 
daţiile lor; de puterea armelor de 
luptă şi apărare: spini, ace, gaze res- 
pingătoare, peri încărcaţi cu otravă; 
apoi de modestia şi gingăşia florice- 
lelor în contrast cu vigoarea arbori- 
lor şi cu maiestatea codrilor... 


Ca şi animalele şi oamenii, flo- 
rile îşi au bucuriile şi durerile 
lor, prietenii şi duşmanii lor, 
simţirea și judecata lor, sistem 
nervos şi sentimente. Sunt flori 
pe care dacă le atingi se închid, iar 
dacă le lăsăm sub revărsarea căldurii 
şi a luminii, se deschid. Este o specie 
de mimoză, asiatică, a cărei impresi- 
onabilitate este, se spune, de 40 de 
ori mai mare decât cea a sistemului 
nostru nervos. Sunt plante care 
poartă grijă deosebită pentru podoa- 
ba lor. De pildă, macul, când plouă 
sau doarme, îşi pleacă potirul, ca 
ploaia sau roua să nu-i strice... fru- 
museţea. Sunt plante carnivore, 
plante care tuşesc când se aşază pra- 
ful pe frunzele lor, plante care dau 
lapte şi unt, parfum şi săpun, plante 
făcătoare de minuni, plante care dau 
prie- tenilor nectar şi venin duşma- 
nilor, plante care dau vin, oţet, ra- 
chiu, zahăr, haine, casă şi masă, tot 
ce ne trebuie vieţii și traiului pe pă- 
mânt (plantele medicale, textile şi 
alimentare). 


În tot imperiul plantelor întâl- 
nim la fiecare pas urmele unei 
înţelepeiuni care ne uimeşte 
prin prevederile ei. Iată un pai de 


grâu: poartă în pereţii lui nisip, e gol 
în interior şi din distanţe în distanţe 
are noduri. Ce rost au toate ? Nisipul 
e cimentul care întăreşte pereţii pa- 
iului; nodurile întăresc rezistenţa 
paiului. Dacă paiul ar fi plin, şi cel 
mai uşor vânt l-ar trânti la pământ. 
Apoi cine ştie că în munca sa tăcută, 
firul de grâu, până ce s-au copt boa- 
bele spicelor, şi-a adunat prin rădă- 
cini din primăvară până în iunie, o 
cantitate de două mii grade căldură, 
iar viţa de vie până la coacerea stru- 
gurilor trei mii de grade de căldură. 


Câtă înţelepciune în împărţirea soiu- 
rilor de plante pe toată faţa pămân- 
tului, în adaptarea plantelor la con- 
diţiile mediului în care sunt silite să 
trăiască. Fiecare ţinut are vegetaţia 
potrivită cu natura locului. În Mexic 
există o plantă, cereus, cu tulpina în 
cinci feţe şi fără frunze. Mărimea 
suprafeţei aduce cu sine mărimea 
nutriţiei. Locul fiind secetos, prin 
platoul Mexicului unde nu plouă 
şase luni pe an, planta ar fi pierit, 
dacă nu ar fi renunţat la frunze, căci 
transpiră şi evaporă multă apă, dar, 
în schimb, produce ghimpi care apă- 
ră tulpina mustoasă de duşmani. 


Există o adevărată protecţie, o pro- 
nie divină pentru fiecare plantă şi o 
misiune binefăcătoare pe care o în- 
deplineşte fiecare plantă. Iată, omul 
prin respirare extrage oxigenul din 
aer şi elimină dioxidul de carbon. 
Vegetalele lucrează invers: extrag 
din aer dioxidul de carbon, otrava, 
şi, prelucrându-l în diferite combi- 
naţii, ne dă parfumul florilor, ami- 
donul grâului, dulceața poamelor şi 
toate seminţele şi verdeţurile cu care 
ne nutrim. Dacă nu ar fi rânduiala 
aceasta, viaţa pe pământ ar fi impo- 
sibilă. 

IL hotarele Nursiei, vieţuiau împre- 
ună, în pustiu doi bărbaţi cu chipul 
monabhicesc, unul cu numele Euti- 
hie, iar altul Florentie. Deci Euti- 
hie, aprinzându-se cu căldură de 
râvna dumnezeiască, se îngrijea nu 
numai de a sa mântuire, ci şi dea 
altora şi se sârguia să aducă multe 
suflete la Dumnezeu, prin cuvintele 
şi îndemnurile sale, cele de suflet 
folositoare, iar Florentie, în simplita- 
tea lui, numai la sine luând aminte, 
îşi trăia viaţa în rugăciune. Nu de- 
parte de locuinţa lor, era o mănăsti- 
re, în care murise stareţul, iar mona- 
hii l-au rugat pe Eutihie, să le fie sta- 
reţ. Şi Eutihie a luat cârmuirea mă- 
năstirii, iar pe Florentie l-a lăsat să 
trăiască la acel loc sihăstresc, ca să 
nu se pustiască biserica cea mică, pe 
care o aveau acolo. 


Deci, rămânând singur, Florentie se 
ruga Atotputernicului Dumnezeu să- 
i dea ajutor, să poată trăi fără supă- 
rare în singurătatea aceea. Şi, într-o 
zi, ieşind el din biserică, a văzut în 
faţa uşii, un urs cu capul plecat 
la pământ, care prin blândeţea lui, 
făcea să se înţeleagă că a venit, fiind 
trimis de Dumnezeu, spre ascultare 
şi spre slujbă. Deci, cunoscând 
aceasta, Florentie a mulţumit Dom- 
nului că i-a trimis un împreună- 
vieţuitor ca acesta şi, fiindcă rămăse- 
seră la chilia lui cinci oi, şi nu era 
cine să le pască pe ele şi să le păzeas- 
că, a poruncit ursului să ducă oile la 
păşune, iar la ceasul al şaselea să se 
întoarcă împreună cu ele. Şi a înce- 
put fiara aceea să facă aceasta tot- 
deauna, având grija păstoririi oilor 
cea hotărâtă lui. Şi când omul lui 
Dumnezeu voia să postească până la 
ceasul al nouălea, poruncea ursului 
ca la ceasul al nouălea să se întoarcă 
cu oile. Şi aşa făcea fiara. Iar când nu 
voia să postească până la ceasul al 
nouălea, ci în ceasul al şaselea voia 

să mănânce, la acel ceas se întorcea 
şi ursul şi niciodată nu a greşit. Pen- 
tru că Dumnezeu, pe fiara aceea, pe 
care a supus-o plăcutului Său, a înţe- 
lepţit-o să priceapă porunca stareţu- 
lui şi să facă voia lui. Și, slujind aşa 
stareţului, multă vreme, a început, în 
părţile acelea, să se ducă vestea pre- 
tutindenea, despre omul lui Dumne- 
zeu, Florentie. Şi toţi se mirau de 
minunea aceea, cum paşte ursul oile, 
slujind bătrânului. 


Dar patru monahi din ucenicii ferici- 
tului Eutihie, s-au pornit, din îndem- 
nul diavolului, cu pizmă mare asupra 
lui Florentie, zicând că stareţul lor 
nu făcea semne, iar Florentie, rămâ- 
nând singur în chilia cea sihăstreas- 
că, se arăta slăvit prin atâtea minuni. 
Deci, ascunzându-se într-un loc pe 
unde mâna ursul oile la păşune, l-au 
ucis. Neîntorcându-se ursul la stareţ, 
la ceasul în care avea porunca să se 
întoarcă, stareţul era în mare nedu- 
merire. Aşteptând până seara, a în- 
ceput a se mâhni. A doua zi, s-a dus 
la câmp să caute ursul şi, şi găsindu-l 
ucis, s-a întristat foarte mult. Cerce- 
tând cu de-amănuntul, a aflat cine a 
ucis ursul şi a început a plânge şi a se 
tângui, nu atât pentru moartea ursu- 
lui, cât pentru răutatea sufletului 
celor patru fraţi. Şi, când a aflat ava 
Eutihie de necazul lui Florentie, l-a 
chemat pe el la sine, şi-l mângâia. 
Iar omul lui Dumnezeu, stând înain- 
tea avvei şi fiind cuprins de mare 
durere, a zis: „Nădăjduiesc spre 
Atotputernicul Dumnezeu că acum, 
în viaţa aceasta de aici şi înaintea 
ochilor tuturor, îşi vor lua răsplătire 
de la Domnul pentru răutatea aceas- 
ta acei care au ucis ursul meu, care 
nici un rău nu le-a făcut lor”. Deci 
acestea zicându-le plăcutul lui Dum- 
nezeu, Florentie, îndată cu vorba i-a 
urmat împlinirea ei: pentru că deo- 
dată acei patru monahi au fost cu- 
prinşi de lepră mare, putrezindu-le 


toate mădularele, şi au murit de acea 
rană. Aceasta făcându-se, Florentie - 
omul lui Dumnezeu -, s-a înspăi- 
mântat foarte, pentru că a blestemat 
pe acei fraţi; şi n-a încetat a se tângui 
toată viaţa sa pentru fraţii aceia, iar 
pe dânsul se numea ucigaş sălbatic al 
lor. 


Deci acest bărbat plăcut lui Dumne- 
zeu a făcut şi alt lucru de minune. 
Când se purta vorba despre dânsul 
pretutindeni, a venit la el un diacon 
oarecare de departe, ca să se învred- 
nicească de rugăciunile şi binecuvân- 
tarea lui. Dar văzând împrejurul chi- 
liei lui o mulţime de şerpi şi că tot 
locul acolo era plin de jivini, s-a spăi- 
mântat foarte şi a strigat: „Robule al 
lui Dumnezeu, roagă-te". Iar atunci 
văzduhul era luminos, strălucind de 
razele soarelui, şi Florentie, ieşind 
din chilie şi stând, şi-a înălţat ochii şi 
mâinile spre cer şi a început a se ru- 
ga ca Domnul să ia de acolo acele 
jivine, precum El singur ştie. Atunci 
îndată a tunat cerul şi s-au făcut ful- 
gere. Şi a ucis tunetul acela cu fulge- 
rele toţi şerpii care erau acolo. Şi 
văzându-i ucişi, omul lui Dumnezeu 
Florentie, căutând iarăşi spre cer, a 
zis: „lată, Doamne, ai ucis șerpii, 
acum cine îi va lua pe dânşii de aici?" 
Atunci îndată, la glasul lui, au zburat 
o mulţime de păsări şi pe toţi şerpii 
uciși i-au luat acele păsări şi, ducân- 
du-se departe, i-au lepădat şi au cu- 
răţit de toţi şerpii locul acela, unde 
petrecea cuviosul. Că unei aseme- 
nea ascultări faţă de poruncile 
Domnului supunându-se omul, 
îndată urmează şi ascultarea de 
către Domnul a cererilor lui. 
Deci, vieţuind întru toate zilele vieţii 
sale, ca un mare plăcut al lui Dum- 
nezeu, a trecut la viaţă cea nesfârşi- 
tă. 


I.G. 

Nu ne dăm seama, noi, cei de azi, ce a însemnat să fii 


ortodox în părţile acestea de ţară până în 1918. Și nu 
vorbim aici doar de perioada de după 1700, când româ- 
nii au fost înşelaţi, iar apoi siliţi devină greco-catolici. 
Greul a început cu multe secole înainte: sinodul episco- 
pilor latini, întrunit la Buda în anul 1270, interzicea pre- 
oţilor săvârşirea cultului după ritul ortodox, precum şi 
construirea de biserici în zona cucerită de maghiari; în 
anul 1366, regele Ludovic al Ungariei ordona dregători- 
lor din judeţele Caraş şi Cuvin din Banat, să îi aresteze 
pe toţi preoţii „schismatici” (adică ortodocşi) din acele 
părţi; o măsură similară a luat şi regele Sigismund în 
1428, interzicând activitatea clericilor ortodocşi din dis- 
trictele Caransebeş, Mehadia şi Haţeg. 


În aceste condiţii a trebuit să trăiască românul drept- 
credincios, de multe ori fără preot (câţi vor fi fost închişi 
sau ucişi prin cetăţile Ardealului, iar mai apoi prin tem- 
niţele austriece...). Şi totuşi, iată-ne azi cu ţara plină de 
biserici şi de preoţi! Cui să mulţumim pentru aceasta? 
Fireşte, lui Dumnezeu, în primul rând. Iar mai apoi, 
strămoşilor noştri, preoţi și mireni, care nu s-au lăsat, ci 
au trăit şi au crezut în răspărul vremurilor. Cum a fost cu 
putinţă să rămânem ortodocşi într-un mileniu de perse- 
cuţii? Şi pentru că preoţii (în marea lor majoritate), timp 
de un mileniu, au fost PREOŢI. 


Jerifă şi mărturisire, aceasta a fost viaţa preotului în Ar- 
deal și majoritatea o ştiau când luau crucea preoţiei. 
Erau pregătiţi să fie ofiţerii cei mai buni pe câmpul de 
luptă al păstrării credinţei. Existau inclusiv jurămin- 
te grele, de păstrare a credinţei cu preţul vieţii, 
pe care preotul le spunea când era hirotonit. Iar 
atunci oamenilor le era frică să încalce astfel de jurămin- 
te, căci credeau în ele. Textul unui „legământ” de acest 
fel, rostit în părţile Aradului în secolul al XIX-lea, era 
următorul: „De, cumva, eu, aceste de mine mai sus zise 
cuvinte nu le voiu ţine sau numai dacă voiu gândi a mă 
lepăda de ele, fie-mi pârâş Însuşi Atotputernicul Dum- 
nezeu, [Care] să nu-mi deie nicio ţâră de odihnă, ci pre 
tot locul, în toată vremea şi în tot lucrul, urgia, mânia 
şi osânda Lui, şi în viaţa aceasta şi în cealaltă, să mă 
cuprindă şi să mă gonească şi, încă viu fiind, să mă 
mănânce viermii şi sfârşitul vieţii mele aşa să fie, cât să 
nu mi se ştie mormântul, nici să-mi rebde pământul 
oasele mele, ci să le verse şi să fie hiarelor răpitoare 
spre roadere neamul meu şi tot genunchele familiei me- 
le să fie blăstămat, afurisit şi nenorocos”. 


A mai fost un lucru care ne-a ajutat: ierarhii ardeleni 
şi-au luat în serios rolul de păstori şi de îndru- 
mători, în primul rând ai preoţilor de aici. La 
solicitarea domnitorului Mihai Viteazul (1593-1601), 
după ce acesta unise cele trei ţări române, sinodul întru- 


nit la Alba Iulia în anul 1600 a hotărât că „dacă vreun 
preot român s-ar recăsători şi satul nu ar vesti pe vlă- 
dica cu prilejul vizitaţiei canonice, şpanii să poată lua 
de la astfel de sat două sute de florini pe seama Măriei 
Tale”. 


Iată şi câteva dintre măsurile similare adoptate în cadrul 
Marelui Sobor bisericesc din 1700: „Care popi nu va 
face duminicile sau sărbătorile de trei ori slujbe 
[Vecernia, Utrenia şi Sfânta Liturghie n.n.] şi 
vinerile şi miercurile de două ori şi pe post în 
toate zile, unu ca acela să fie lipsit de preoţie. 
Carii popi sânt cu a doua căsătorie, nici într-un chip să 
nu slujasci Liturghie, iar dă s-are găsi, să se tunzi de 
tot, să fie mirean. Care popi va boteza făr de mir, să să 
lipsasci de preoţie .Carii preoţi vor trage tabac, măcar 
în ce feliu de chip, să să birşluguiască (amendeze — n.n.) 
cu 12 florinți. Care popi sau mirian va sudui de suflet 
sau de leage, acela să si lipsasci de preoție şi mirianul 
lăpădat ca un păgân. În care bisiareci nu va fi icoana 
lui H[risto]s şi a Precistei şi a lui Sfeti Nicolae, să să 
globească (amendeze — n.n.) popa cu 12 florinţi şi satul 
cu 24 de florinţi. La care popi să vor găsi odăjdiile be- 
searicii nespălate sau mai scurte de glezne sau potirile 
şi alte grozave, să să birşluguiască cu 24 de florinţi”. 


Iar Sf. Sava Brancovici, pe când a fost mitropolit al Ar- 
dealului, a convocat un sinod în anul 1675, care a hotă- 
rât, printre altele: „Care popă se va face vornic pre la 
nunte şi va giuca şi va îmbla betu pin tărgu şi va îmbla 
la crăşme şi să face măscărici şi vrăjitoriu, să i se ia 
popie”. 


Sf. Andrei Şaguna îndemna preoţii la 1846, pe când era 
doar vicar al Ardealului: „fiecare preot să umble în reve- 
reandă, cu brâu vânăt închis şi pălărie rotundă, nu nu- 
mai când are a săvârşi o slujbă, ci şi când vor veni la 
cetate sau vor merge la mai-marii lor. Niciunul să nu 
îndrăznească a-şi rade barba, dară părul să şi-l piepte- 
ne înapoi... Tot insul să se îndeletnicească în cetirea 
Sfintei Scripturi şi a Sfinţilor Părinţi, să cetească şi să 
înveţe Catihistul de rost şi, câştigându-şi folositoare 
cunoştinţe, să fie în stare a cuvânta din timp în timp 
cătră popor cu sporiu şi cu folos şi a-şi putea arăta ca- 
lea cătră fapte bune, spre care se cuvine să aibă o 
viaţă neprihănită, purtare bună în toate şi în 
tot locul, ca o trâmbiţă bine răsunătoare, să deştepte 
pre toţi spre cucernicia cea adevărat creştină şi spre 
frica lui Dumnezeu”. 


Grijă de slujbe şi rânduială, grijă de viaţa preoțească şi 
de cea a credincioşilor. Sărutăm picioarele tuturor aces- 
tor preoţi din trecutul Transilvaniei! 

U. autocar din Atena a venit într-o 
zi foarte târziu la mănăstirea noas- 
tră. Pe 1 noiembrie este prăznuit Sf. 
David din Evia. Preotul şi cei 50 de 
pelerini care ne-au vizitat stăteau în 
camera de oaspeţi. M-am gândit să 
le povestesc ceva care mă şocase şi 
despre care tocmai aflasem. 


În tot timpul în care am vorbit, un 
bărbat şi o femeie şi-au făcut semnul 
crucii peste gură. M-am gândit: 
„Săracii, s-au trezit foarte devreme 
ca să ajungă aici. Probabil le-a fost 
greu tot drumul până la mănăstire şi 
acum le vine somnul. De aceea îşi fac 
cruce peste gură.” 


Iată ce le-am povestit pelerinilor: În 
vară a venit un grup de pelerini aici, 
care petrecuseră Adormirea Maicii 
Domnului în Karpathos. Acolo este o 
biserică mare, foarte frumoasă. Însă 
este înconjurată de stânci şi de mare, 
astfel că nu poţi intra în biserică de- 
cât prin faţă, unde este o piaţetă a 
localităţii. După ce s-a terminat Li- 
turghia, preotul a arătat pelerinilor 
candelabrul din biserică. Intr- 
adevăr, nu mai văzuseră niciunde în 
Grecia aşa o frumuseţe. Dar iată po- 
vestea lui, relatată de cel care a do- 
nat candelabrul: 


XXX 


„Am 46 de ani. Acum 40 ani a murit 
mama mea. Tatăl meu era marinar, 
aşa încât i-a fost greu să mă crească. 
La puţină vreme s-a recăsătorit. Într- 
o zi am venit toţi trei în Karpathos în 
vizită şi ne-am plimbat prin oraş. 
Când a început să se întunece, mama 
vitregă m-a luat de mână să-mi arate 
marea, într-un loc pustiu şi acolo m- 
a aruncat de pe stâncă. 


Apoi s-a întors la tatăl meu cu la- 
crimi de crocodil, strigând: Am 
pierdut copilul! A căzut de pe stân- 
că! Tatăl meu parcă înnebunise. Nu 
ştia ce să facă, era noapte deja şi nu 
vedea nimic. A chemat oameni, poli- 
ţişti. Strigau cu toţii de la marginea: 
Kostakis, nu-ţi fie frică! Vom veni 


dimineaţa să te luăm! Dar în noapte 
se auzeau doar şacalii urlând. Aşa au 
făcut toată noaptea, fără niciun răs- 
puns. 


Când s-a luminat de ziuă, tatăl meu 
m-a auzit spunând: Tată, sunt bine. 
Și i-am spus locul unde mă aflam. 
Au adus frânghii şi un tânăr a cobo- 
rât şi m-a găsit. Când m-a luat în 
braţe, tata m-a întrebat: Kostakis, de 
ce mi-ai făcut una ca aceasta? M-ai 
lăsat să strig toată noaptea şi nu mi 
-ai răspuns, deşi erai bine? 


Tată, i-am spus eu, când mama m-a 
aruncat de pe stâncă (trebuie să vă 
spun că mama vitregă a fost apoi 
arestată şi condamnată. Și-a sfârşit 
zilele în închisoare.), o „mătuşă” m- 
a luat în braţe. Tatăl meu m-a între- 


bat: şi de ce nu ne-a răspuns 
„mătuşa” când am strigat noi toată 
noaptea, să ne spună că eşti bine, 
dacă tu ai tăcut? Am vrut să îţi răs- 
pund, i-am spus eu, dar ea mi-a aco- 
perit gura şi mi-a zis: Nu acum, Co- 
pilaşul meu, căci vor fi omorâți da- 
că strigă! Când s-a făcut dimineaţă, 
„mătuşa” mi-a zis: Acum poți să 
strigi! Şi a plecat. 


Preotul care era în grup a înţeles 
imediat ce se întâmplase. M-a luat 
de mână şi m-a dus în biserică, ară- 
tându-mi pe rând toate sfintele şi 
întrebându-mă dacă vreuna din ele 
seamănă cu „mătuşa”. Nu am recu- 
noscut pe niciuna. Dar când am 
ajuns în faţa iconostasului, am stri- 
gat, văzând icoana Preacuratei: 
Aceasta este „mătuşa” care m-a ţi- 
nut în braţe toată noaptea! Şi aşa, 
când am ajuns să am banii mei, i-am 
adus „mătuşii” care mi-a devenit 
mamă în vreme de încercare şi m-a 
salvat un cadou -— acest candelabru. 
A fost primul lucru pe care l-am 
cumpărat din banii mei.” 


XXX 


Eu am fost foarte impresionată de 
această poveste şi le-am relatat-o 
tuturor pelerinilor şi iată şi acelui 
grup sosit târziu la mănăstire. Preas- 
fânta este grabnic-ajutătoare chiar 
şi înainte să o chemăm. Aşa spu- 
neam tuturor şi când să le spun şi 
lor, acei doi pelerini care îşi făcuseră 
semnul crucii tot timpul peste gură, 
s-au repezit la mine să mă bată (erau 
îndrăciţi, am aflat ulterior). Oamenii 
din jur i-au prins la timp, iar eu m- 
am gândit: s-a supărat necuratul că 
vorbesc despre Maica Domnului! 


Oamenii aceia urlau către mine: „Tu, 
bătrâno, cum îndrăzneşti să-mi 
strici planurile în această mănăstire 
murdară? Eu sunt cel care le spuns 
să o înjure, eu sunt cel care le spun 
să nu o asculte nici de ea, nici de 
Fiul ei. 


Eu am prins curaj şi le-am răspuns: 
Dacă e aşa, atunci o să spun tuturor 
oamenilor despre această minune. 
Iar oamenii au strigat: Nu le spune 
despre minunea cu Kostakis! De 
fiecare dată când vei povesti, va 
veni O ispită peste mănăstire! Însă 
eu nu m-am temut, ştiind că o am pe 
Preacurata lângă mine, şi spun tutu- 
ror despre ajutorul ei cel grabnic. 


